એક વખત બુદ્ધ બીજા નવ સંન્યાસી શિષ્યો સાથે નદી કિનારે ચાલી રહ્યાં હતાં. પોતાની શાંત અને પ્રભાવશાળી અદાથી તેઓ આનંદને સજાગતા વિશે વાત કરી રહ્યાં હતાં, ત્યારે અચાનક જ નવે નવ શિષ્યો ઉભા રહી ગયા, અને નદીની બીજી બાજુ વિસ્મયભરી નજરે જોવા લાગ્યા. ત્યાં એક યોગી નદી પાર કરીને તેમની તરફ આવી રહ્યાં હતાં. સામાન્ય રીતે, આ દ્રશ્ય કોઈ ખલેલ પહોંચાડે એવું નહોતું. ખાસ કરીને બુદ્ધ પોતે જયારે સજાગતા ઉપર પ્રવચન આપી રહ્યાં હોય ત્યારે. આ યોગી, જોકે, નદી કોઈ નાવમાં બેસીને પાર નહોતા કરી રહ્યાં, તેઓ તેને તરીને પણ પાર નહોતાં કરી રહ્યાં, તે તો સહજતાપૂર્વક પાણી ઉપર ચાલીને આવી રહ્યાં હતાં.